एबसुनि आफादगिरि दिपेन बर’आ बुंबावयोदि थांनाय 1993 इं माइथायनि 20 फेब्रुवारीआव बर’फोरनि गिबि गोरोबथा बि ए सि गोरोबथानि  समावबो एबसुआ इसिंयारि खामानि मावबोदोंमोन आरो थांनाय 2003 इं माइथायनि 10 फेब्रुवारीआव भारत सोरखार आरो बि एल टिनि गेजेराव जानाय बि टि सि गोरोबथाखौबौ दुलाराय बर’ फरायसा आफादआ मदत खालाम बोदों। लोगोसे 2020 इं माइथायनि थांनाय 27 जानुवारी अक्टआव बर’फोरनि 3थि बर’ गोजोन गोरोबथा बि टि आर गोरोबथाखौ एन डि एफ बिनि मोनब्रै हान्जा, एबसु आरो इउ पि पि अ’आ सागान होबोदों। नाथाय बि टि आर गोरोबथानि  दफाफोरखौ मावफुंनायनि सिगाङावनो जोंनो मोनसे राजखान्थियारी आफाद नांगोन। जाय राजखान्थि आफादआ आसाम सोरखार आरो मिरु सोरखारखौ गोरोबथानि  गासै दफाफोरखौ मावफुंनायाव सोरखारखौ नारसिन नांगोन होन्नानै बुङो । नाथाय आथिखालाव आसामनि खुंथाय गोहोयाव थानाय बि जे पि दोलोनि लोगो हानजा बि पि एफ दोलोआ गोरोबथानि  दफाफोरखौ मावफुंनायाव मदद खालामनो सोलाय गोरोबथानि  हेंथायै बाथ्रा बुंनायावसो मुखुब थानाय नुनो मोन्दों होन्नानै बर’आ बुंबावयो ।